b'\n_START_ARTICLE_\nOmsk\n_START_SECTION_\nGeografi\n_START_PARAGRAPH_\nByen ligger i den sydlige del af Vestsibiriske slette ved sammenl\xc3\xb8bet af floderne Irtysj og Om, centralt i den sydlige del af Omsk oblast. Terr\xc3\xa6net er forholdsvis fladt, med h\xc3\xb8jder omkring 100-140 m. Et monotont terr\xc3\xa6n, der nogle steder brydes af flade lavninger, udt\xc3\xb8rrede flodlejer, s\xc3\xb8er og bakkekamme._NEWLINE_Den maksimale varighed af dagen er 17 timer, 21 minutter, minimum er 7 timer 10 minutter (ved solhverv). Den fremherskende vindretning om vinteren er sydvestlig, om sommeren nordvestlig. Vinter og for\xc3\xa5r er der hyppige sne- og st\xc3\xb8vstorme.\n_START_SECTION_\nKlima\n_START_PARAGRAPH_\nOmsk har tempereret fastlandsklima med kolde vintre og varme somre. Januar gennemsnitstemperatur er \xe2\x80\x93 17 \xc2\xb0C, i juli + 19,5 \xc2\xb0C. Gennemsnittet for hele \xc3\xa5ret er + 1,7 \xc2\xb0C. Den gennemsnitlige \xc3\xa5rlige nedb\xc3\xb8r er 400 mm. Gennemsnitlig er der over 300 solskinsdage om \xc3\xa5ret.\n_START_SECTION_\nErhverv\n_START_PARAGRAPH_\nVigtige industrier er olieraffinaderi, kemisk fabrik, d\xc3\xa6kfabrik, maskinindustri herunder en traktorfabrik (Omsktransmash/ZTM), motorer, vaskemaskiner (Sibir) og letindustri, herunder bryggeri (Pit \xe2\x80\x93 \xc3\xb8l).\n_START_SECTION_\nSev\xc3\xa6rdigheder og Kultur\n_START_PARAGRAPH_\nMaleren Mikhail Vrubel er f\xc3\xb8dt i Omsk. Omsk Vrubel Museum udstiller hans v\xc3\xa6rker._NEWLINE_I Omsk findes adskillige museer bl.a.. Omsk Historiske Museum grundlagt 1878, teatre, koncertsale og et cirkus.'